Lee Teng-hui

Hi Lee Teng-hui (;15 Enero 1923 - 30 Hulyo 2020) usa nga politiko han Republika han Tsina (nga kilalado ha ngaran nga Taiwan). Hiya an ika-7, ika-8, ngan ika-9-nga-panahon nga Mangulo han Republika han Tsina ngan Mangulo (Chairman) han Kuomintang (KMT) tikang han 1988 tubtob 2000. Nangulo hi Lee hin mga dagko nga mga naabtan ha reporma hin demokrasya, upod an iya kalugaringon nga ka-reelihir nga nagdara han syahan nga direkta nga pagbotar nga piniliay hin mangulo para han Republika han Tsina.  Hiya an syahan nga lumad o tuminongnong nga Taiwanes nga nagin mangulo han RT ngan chairman han KMT.  Ginbandilyo ni Lee an kagiusan hin paglokalisar ha Taiwan ngan namuno hiya hin maabtik nga polisiya ha langyaw nga makakuha hin mga diplomatiko nga mga man-uugop. Gintahapan hi Lee hin mga kritiko nga nagtraydor hiya han partido nga iya pinamunoan, tinago nga pagsuporta hin independensya han Taiwan, ngan kahibulig ha pangurakot (itom nga bulawan nga politika).

Katapos ha pagbiya han puwesto, gintanggal hi Lee tikang han KMT tungod han iya papel ha pagtukod han nauyon-hin-independensya nga Kahiusa nga Solidaridad han Taiwan (KST), nga kaapi han Pan-Berde nga Koalisyon upod han Partido Progresibo Demokratiko. (Hi Lee amo an ginkikita nga "manguna ha kalag" han KST.) Hi Lee nagpagawas hin pagsuporta hin independensya para han Taiwan kundi diri buot sidngon nga nauyon hiya hin pormal nga pagdeklara hin independensya.

Mga kasarigan

Biyograpiya
Politika
Republika han Tsina
Tsina
Mga natawo han 1923
Mga namatay han 2020